එම කෘත්‍යාධිකාරී මණ්ඩල රැස්වීම අනිද්දා පෙරවරු 10 ට සිරිකොත පක්ෂ මූලස්ථානයේදී කැඳවා තිබෙනවා.සමගි ජාතික බලවේගය විසින් හදවත සලකුණ ඉල්ලා ඇතත්, සලකුණු නාමාවලියේ නොමැතිවීම හේතුවෙන් එය ලබාදීමට මැතිවරණ කොමිසම ප්‍රතික්ෂේප කර ඇති බවයි වාර්තාවන්නේ.මේ අතර පසුගියදා එක්සත් ජාතික පක්ෂයේ නායක රනිල් වික්‍රමසිංහ සහ විපක්ෂ නායක සජිත් ප්‍රේමදාස විසින් පත් කරනු ලැබූ පාර්ලිමේන්තු මන්ත්‍රීවරුන් 10 දෙනෙකුගෙන් සමන්විත කමිටුව අද පාර්ලිමේන්තු සංකීර්ණයේදී යළි රැස්වීමට නියමිතව තිබෙනවා.එසේම හෙටින් ආරම්භවන පාර්ලිමේන්තු සතියේ න්‍යාය පත්‍රය පිළිබඳව සාකච්ඡා කිරීමට එක්සත් ජාතික පක්ෂයේ පාර්ලිමේන්තු කණ්ඩායම් රැස්වීමක්ද අද පස්වරු 3 ට කැඳවා තිබෙනවා.